In-Nazzjonijiet Magħquda u l-gruppi favur id-drittijiet tal-bniedem sejħu biex jittieħdu passi kontra l-uffiċċjali Amerikani involuti f’dak li r-rapport tas-Senat sejjaħ interrogazzjoni “brutali” mis-CIA lil suspettati tal-al-Qaeda. Fl-Istati Uniti, rapport tas-Senat żvela li s-CIA għamlet interrogazzjonijiet deskriti bħala “brutali” fuq is-suspettati tal-al-Qaeda fis-snin wara l-attakki terroristiċi tal-11 ta’ Settembru. Skont dan ir-rapport, is-CIA m’urietx x’verament kienet qed tagħmel, u għalhekk zgwidat lill-Amerikani dwar dak li kien qed isir. B’reazzjoni għal dan ir-rapport, is-CIA insistiet li l-interrogazzjonijiet kienu għenu biex jsalvaw il-ħajjiet. Il-President tal-Istati Uniti, Barack Obama qal li l-Istati Uniti mhux se tuża l-metodi ta’ interrogazzjoni kif żvelat f’dan ir-rapport. Obama pprojbixxa interogazzjonijiet ħarxa meta nħatar president fl-2009.